Solsona es convertirà de nou en el Barri de les Lletres i la Música durant l’agost – Solsona FM\nSolsona es convertirà de nou en el Barri de les Lletres i la Música durant l’agost\nLa Unió de Botiguers i Empresaris per al Solsonès repeteixen per segon any consecutiu aquesta iniciativa de suport als establiments i la cultura local, dos col·lectius que han patit especialment amb les restriccions de la pandèmia. Obres literàries proposades pels comerços i actuacions de músics locals en directe són l’eix d’aquesta iniciativa que es podrà gaudir els matins de dimarts a dissabte de la primera quinzena d’agost. Coordinen la Festa del Barri de les Lletres i la Música Montse Riu i Anna Camps. Riu explica l’objectiu de la iniciativa:\nS’amplia la ubicació de les actuacions, que es repartiran entre el portal del Camp, les places de Sant Isidre i Sant Joan, l’espai de davant del Casal de Cultura i la placeta de davant de l’edifici Piscis de la carretera de Manresa.\nPel que fa al vessant literari, els comerços solsonins proposaran alguna obra. Les persones que la vulguin descobrir poden entrar a la botiga o empresa i demanar-ho i també, si volen, comprar-hi. La biblioteca Carles Morató compta amb un exemplar de cada llibre.\nPer tal de fer la proposta de la Festa del Barri i de les Lletres més atractiva, es recuperarà la figura del pregoner, que farà una crida per animar a participar als concerts i, a més, anunciarà la proposta literària dels comerços i en llegirà alguna frase.\n← Els contes seran els protagonistes de la setmana que ve a la biblioteca Carles Morató\nTallers, visites guiades i una exposició donaran la benvinguda al Pop →


En marxa el Youth Ability Camp! | Institut Guttmann\nEn marxa el Youth Ability Camp!\nAhir va arrencar el Youth Ability Camp, un campus d’estiu organitzat per l’Institut Guttmann on hi participen 16 joves d’entre 10 i 18 anys, tots ells pacients de l’Institut Guttmann amb dany cerebral adquirit i paràlisi cerebral infantil.\nFins el 28 de juny els joves, a més de gaudir d’activitats esportives i culturals com la visita al Museu de Ciències Naturals, un clínic de tennis, paddel surf, voleibol, etc., treballaran aspectes terapèutics relacionats amb la rehabilitació cognitiva com ara la memòria, la planificació de tasques, l’organització i les activitats de la vida diària.\nDurant 4 dies els pacients estaran acompanyats per mestres d’educació física, neuropsicòlegs i fisioterapeutes de l’Institut Guttmann i de l’Hospital Sunnass de Noruega, a més d’altres instructors experts, alumnes de Màster de l’Institut Universitari de l’Institut Guttmann i expacients de l’hospital amb seqüeles del dany cerebral.\nEl campus, que compta amb el suport de la Johan Cruyff Foundation, té la base al Barcelona International Sailing Center i les diferents activitats a el Parc del Fòrum, el Reial Club de Polo de Barcelona, el Museu de Ciències Naturals de Barcelona i el Club Natació Atlètic Barceloneta.


Les nenes, noies i dones tenim dret a viure lliures de violències sexuals – La Clara\nLes nenes, noies i dones tenim dret a viure lliures de violències sexuals\nBy la Clara|2018-11-26T10:14:48+01:0026-11-2018|General|\nViolències sexuals? Les violències sexuals són un tipus de violències masclistes. La seva característica principal és que s’utilitza el sexe com a forma de control i dominació vers les dones. L’assetjament sexual, els abusos i les agressions sexuals són algunes formes d’aquesta violència masclista. Però també n’existeixen moltes altres, més estructurals i que no les detectem tant a primera vista. Si estem atents i atentes podem veure com aquestes violències es mantenen a través de la publicitat, la moda, els mitjans de comunicació i el llenguatge sexista…\nOn es donen? Moltes de les formes de les violències sexuals es poden donar en diversos àmbits: a la parella, a la feina, a les xarxes socials, a la família, al carrer i als espais d’oci. I es poden donar a qualsevol edat.\nQuina és la causa? La causa principal de les violències sexuals és el masclisme.\nQuè hi podem fer? Podem esborrar les violències sexuals de la societat si ens hi posem ara mateix. Avui i cada dia, és un bon dia per parlar-ne amb les nostres amistats; per ser crítiques amb als mitjans de comunicació; per preguntar-nos què fem nosaltres?; per qüestionar mites, creences i rols de gènere imposats; per practicar l’autodefensa; per qüestionar discursos que rebem de l’entorn però també de les institucions; per escoltar i per parlar.\nPodeu trobar tot el material de la campanya aquí.


Aquesta Setmana Santa no et perdis delicioses mones de Pasqua de Austríac Cafè Wien\nBar / Cafeteria - fleques - Rebosteria / Pastisseria\nJa estem gairebé per Setmana Santa i en Austríac Cafè Wien ja comencen a preparar el dolç més tradicional de Xàbia per a aquestes dates: les delicioses mones de Pasqua.\nAquest dolç, també anomenat pa cremat, és imprescindible per gaudir d'un bon berenar de Pasqua. Acompanyat d'unes unces de xocolata per als més petits o una bona tassa de xocolata calenta per a la gent gran, la mona de Pasqua és una tradició centenària a Xàbia que en el Austríac preparen amb afecte i dedicació.\nAcabades de fer, des d'aquest cap de setmana, podràs gaudir de les millors mones de Pasqua de Xàbia en Austríac Cafè Wien. I per als més petits, trobaràs una gran varietat de mones amb ous de colors i conills de xocolata.\nAmb 40 anys d'experiència, i ja en mans de la tercera generació, Austríac Cafè Wien t'ofereix una gran varietat de productes artesanals que podràs gaudir en el seu acollidor local a la platja de l'Arenal.\nAquesta Setmana Santa, visita Austríac Cafè Wien en Avinguda Llibertat, 15 i assaboreix les millors mones de Pasqua. I si vols reservar les teves mones de Pasqua per a tota la família, truca al 96 647 09 97.\nDescobreix la història personal que hi ha darrera Austríac Cafè Wien\nAustríac Cafè Wien et convida a la seva festa d'aniversari el divendres 6\nDescobreix una àmplia varietat de pans artesanals en Austríac Cafè Wien\nComença el dia amb energia gràcies als esmorzars més rics de Austríac Cafè Wien\nEl Nadal més dolç arriba a Austríac Cafè Wien


Com esvair l’àudio a Adobe Premiere\nPrincipal » Guies » Com esvair l’àudio a Adobe Premiere\nCom a productor de vídeo o pel·lícula, heu de tenir el mateix nivell de control sobre el so de la vostra peça que sobre les imatges. Premiere és el component d’edició de vídeo de Creative Suite d’Adobe i us proporciona les funcions d’edició d’àudio que esperareu del programari que s’ha utilitzat per produir llargmetratges. La decoloració d’entrada i sortida d’àudio a Premiere és ràpida i còmoda i també és possible modificar-les detalladament si cal.\nLocalitzeu el clip d'àudio a la línia de temps que vulgueu esvair. Enfoqueu la visualització de la línia de temps a l'extrem esquerre o dret del clip per obtenir un fade in o un fade out, respectivament.\nAmplieu la carpeta Transicions d'àudio al tauler d'efectes i, a continuació, amplieu la carpeta Fade.\nTrieu un tipus de fade: guany constant, potència constant o fade exponencial. El fade Constant Gain canvia el volum a una velocitat constant (linealment). La difusió de potència constant afegeix una acceleració o desacceleració al volum, cosa que pot fer que la difusió soni menys brusca. El fade exponencial és similar al fade de potència constant, però utilitza funcions logarítmiques i és més gradual.\nFeu clic i arrossegueu el tipus de fade que heu escollit a la línia de temps, posicionant-lo de manera que quedi a la vora del clip. Premeu la tecla "S" durant l'arrossegament per canviar la captura si és necessari.\nFeu doble clic a la difusió d'àudio que acabeu d'afegir a la línia de temps per canviar-ne la velocitat. Escriviu una durada per a la difusió a la finestra emergent que apareix i feu clic a "D'acord".


Obstetrícia i Ginecologia | Residents CHV\n“L'accés al pacient i la proximitat amb l'adjunt són alguns dels punts forts a tenir en compte a l’hora d’escollir el nostre centre”\nEl Servei d’Ginecologia i Obstetrícia de l'Hospital Universitari de Vic imparteix docència des de l'any 2007 (quan va rebre la primera acreditació). El 2014 es va reacreditar en Unitat Docent Multiprofessional d'Obstetrícia i Ginecologia (forma LLIR des de 2004 i MIR des de 2007).\nEn aquests 10 anys, s'hi han format 5 residents i, actualment, n'hi ha 2 més en formació.\nEl Servei forma part de la Unitat d'Atenció a la Dona i l’Infant juntament amb Pediatria i col·labora en la Unitat de Patologia Mamària conjuntament amb el Servei de Cirurgia General.\nA l'ala d'atenció obstètrica de l’Hospital Universitari de Vic, inaugurada a finals de 2014, hi ha cinc sales de dilatació i part, una zona per a visites obstètriques programades, zona d'atenció d'urgències i planta d'hospitalització. Es comparteixen els quiròfans generals de l'Hospital tant per a l'activitat quirúrgica urgent com programada.\nRealitzem una mitjana anual de 1.200 parts, 929 intervencions quirúrgiques i 1.475 ingressos i atenem 6.419 persones de forma ambulatòria.\nL'atenció urgent a la patologia ginecològica i obstètrica s'atèn les 24 hores del dia amb un adjunt de guàrdia, un equip de dues o tres llevadores (depenent del torn) i/o un professional en formació dels que en aquell moment estigui rotant per la unitat (MIR de Ginecologia o LLIR).\nEls residents de Medicina Familiar i Comunitària també fan guàrdies de Ginecologia i Obstetrícia durant la seva rotació per aquest servei.\nA Consultes Externes, tenim agendes de Ginecologia General, Esterilitat i Endocrinologia Ginecològica, Sòl Pèlvic, Patologia Cervical, Oncologia Ginecològica, Patologia Mamària, Obstetrícia General i Obstetrícia d'Alt Risc.\nEn el camp del diagnòstic prenatal es realitzen proves invasives (biòpsies corials i amniocentesis) i seguiment ecogràfic del primer, segons i tercer trimestre.\nEn l'àmbit del diagnòstic ginecològic, realitzem ecografies tant vaginals com abdominals i histeroscòpies diagnòstiques de forma ambulatòria.\nDiàriament, realitzem una sessió clínica informativa de l'activitat assistencial.\nSetmanalment, programem sessions de discussió de casos.\nQuinzenalment, fem sessions formatives o bibliogràfiques. L'itinerari formatiu és orientatiu i adaptable a cada resident.\nGuia Formativa d’Obstetricia i Ginecologia\nEva Borralleras Fumaña (eborralleras@chv.cat)\nLa resident diu...


teatre | Aspace Mallorca\nEl grup de teatre escolar del CCEE Pinyol Vermell representen La Flor Romanial\nEl proper dimecres, 28 de febrer, el grup de teatre escolar del Centre Concertat d’Educació Especial Pinyol Vermell representaran la rondalla mallorquina La Flor Romanial al Trui Teatre, a les 20h. La representació comptarà amb la participació especial dels actors i actrius Lina Mira, Xavi Núñez, Rafel, Ramis, Alexandra Palomo i Toni Gomila, a més dels alumnes del CEIP Blanquerna. Les entrades es poden adquirir a través de la web del Trui Teatre per un total de 4 euros. La representació tindrà lloc en el marc de la diada de les Illes Balears.\nEl grup de teatre del CCEE Pinyol Vermell d’ASPACE ja fa més de 25 anys que puja a l’escenari de la mà d’actors i actrius professionals i d’altres centres educatius. Més de 25 anys omplint escenaris d’emoció i imaginació, i sobretot, capacitat de superació, com es l’obra que presentem a on la diversitat es converteix en un punt fort i aconseguim desenvolupar un teatre inclusiu.\nEn aquesta ocasió, coneixerem la història de Bernadet, fill d’un rei que pateix una estranya malaltia i només una flor, la Flor Romanial, podrà salvar la seva vida. En Bernadet haurà de superar barreres i obstacles, i enfrontar-se a l’ambició i gelosia dels seus dos germans per aconseguir salvar la vida del seu pare. Una rondalla mallorquina que aconsegueix traspassar les barreres del temps i resulta un entreteniment per a tota la família.\nEl grup de teatre escolar està format per Ainhoa Veny, Marc Capó, Teresa Canalejo, Julián Vidal, Aroha Hidalgo, Juanjo Altube, Maria Giulia Caracateanu, Iris Ulloa, Mateu Méndez. A més d’alguns dels alumnes del CEIP Blanquerna i la col·laboració especial dels actors i actrius professionals Lina Mira, Xavi Núñez, Rafel Ramis, Alexandra Palomo i Toni Gomila.\nASPACE aposta pel #TEATREINCLUSIU\nCCEE Pinyol Vermell, escola, inclusió, inclusiu, La flor Romanial, Pinyol Vermell, teatre, teatro


Agenda Casal de Barri febrer - Casal Barri Besos\nAgenda Casal de Barri febrer\nPublicat: 3 febrer, 2020-M'agrada: 0-Comentaris: 0-Categories: Agenda\nAra, els sopars del casal es diuen Tasta’l Casal!\nEl sopar del mes de febrer el farà l’Anthony, de la Cooperativa Besòs verds, el dia 7 de febrer a les 20:30h. Recordeu que us heu d’apuntar al Casal i que el preu del menjar són 3€. Us esperem!\nComencen les Tardes de l’Isi\nL’Isi és una veïna molt coneguda i implicada al barri. Ja fa molt temps que va arribar de la seva terra d’origen, la Mancha, però encara porta moltes coses d’allà. Amb aquesta excusa ens convida un cop al mes a prendre xocolata de la seva terra per xerrar, menjar i cuidar-nos. Serà el 12 de febrer a les 18h.\nParticipa al teu barri!\nAl barri del Besòs i el Maresme hi ha molts espais de participació veïnal. Des del Casal et proposem:\nAssemblea del Casal de Barri. 4 de febrer – 18:30h\nCoordinadora d’Entitats del Besòs i el Maresme. 19 de febrer – 18:30h\nSi vols conèixer altres espais vine al Casal i pregunta’ns!\nEntre totes fem el PAD!\nEl proper 18 de febrer de 10 a 12h (Centre cívic) i de 16 a 18h (Casal de barri) hi haurà el carretó informatiu per a la participació en l’elaboració del Pla d’Actuació de Districte (PAD). Estarà a la porta d’entrada dels equipaments. També es podrà participar al Consell de Barri del 12 de març (Centre Cívic Besòs). Si tens alguna proposta de millora de la teva ciutat i districte acosta’t i participa-hi.\nEl dia 22 la rua de Carnaval al barri.\nLes inscripcions de les comparses.\nMés informació sobre com funciona la rua.\n…pregunta al centre Cívic Besòs i t’informaran.\nEns vols fer un suggeriment o consulta?\nCristòbal de Moura 232\nAVÍS LEGAL: Aquest missatge i els fitxers adjunts van dirigits exclusivament al seu destinatari, podent contenir informació confidencial sotmesa a secret professional. No està permesa la seva comunicació, reproducció o distribució sense l’autorització expressa de ASSOCIACIÓ ENXARXA-Plà Comunitari Besòs Maresme. Si vostè no és el destinatari final, si us plau elimineu-lo i informeu-nos per aquesta via.\nPROTECCIÓ DE DADES: De conformitat amb el que disposa el Reglament (UE) 2016/679 de 27 d’abril de 2016 (GDPR), l’informem que les dades personals i adreça de correu electrònic de l’interessat, seran tractades sota la responsabilitat de ASSOCIACIÓ ENXARXA-Pla Comunitari Besòs Maresme per a l’enviament de comunicacions sobre els nostres productes i serveis i es conservaran mentre hi hagi un interès mutu per a això. Les dades no seran comunicades a tercers, excepte per obligació legal. L’informem que pot exercir els drets d’accés, rectificació, portabilitat i supressió de les seves dades i els de limitació i oposició al seu tractament adreçant-se a Rambla Prim, 87-89 – 08019 BARCELONA (Barcelona). Email: casalbarribesos@enxarxa.org. Si considera que el tractament no s’ajusta a la normativa vigent, podrà presentar una reclamació davant l’Autoritat de Control en www.agpd.es.


Decàleg de bones pràctiques de la comunicació local de Catalunya\nEl 6 de febrer de 2012 l’Ajuntament de Sant Feliu de Llobregat va expressar el seu suport com a Ens Promotor Observador (EPO) al projecte I+D+I que porta per títol “Comunicació i periodisme per a la participació ciutadana en el seguiment i avaluació de la gestió dels governs locals”.\nLa temàtica i l’oportunitat del projecte són del màxim interès per l'Ajuntament. L'eina ha de contribuir a millorar substancialment la qualitat dels mitjans de comunicació municipals en benefici de la democràcia i la transparència.\nPer tots aquests motius, la Junta de portaveus proposa al Ple de l’Ajuntament l’adopció dels següents acords:\nPrimer.- Donar el suport de l’Ajuntament de Sant Feliu de Llobregat al Decàleg de bones pràctiques de la comunicació local pública, elaborat per la Universitat Autònoma de Barcelona, que es transcriu a continuació:\n"Decàleg de bones pràctiques de la comunicació local pública\n1. Han d'actuar com a elements cohesionadors del municipi\nHan de fer «poble» o «ciutat» fomentant la identitat local, donant a conèixer els seus orígens, les mobilitats, les diferents condicions socials de les dones i homes que amb les seves actuacions i relacions donen vida plural a cada municipi, les tradicions i les activitats quotidianes: econòmiques, culturals, socials, polítiques... i els projectes de futur.\n2. Han d'informar d'una manera veraç, plural i transparent\nHan de donar compte de la gestió que fa l'equip de govern mostrant les diferents sensibilitats polítiques que s'han expressat a les urnes. A través de la crònica periodística del ple municipal, han d'explicar les diferents propostes d'actuació i reflectir els punts de vista dels diferents grups polítics representats i les votacions emeses.\n3. Han de ser un referent informatiu per a la ciutadania\nEls professionals responsables dels mitjans de comunicació local de titularitat pública han de poder consolidar-los d'acord amb les característiques de cada municipi i amb una periodicitat regular (diària, setmanal, quinzenal o mensual). Han d'oferir alternatives informatives plurals davant la resta de mitjans locals, autonòmics o nacionals. No han d'estar supeditats als canvis que es produeixin als equips de govern o cada vegada que se celebrin eleccions. En períodes electorals, han de ser un vehicle comunicatiu clarificador de les diferents opcions polítiques.\n4. Han de fomentar el debat públic per a la participació democràtica\nEls mitjans de comunicació escrits han de donar un tractament periodístic professional a les informacions i han d'inserir espais d'opinió dels càrrecs electes, dels grups polítics, de tècnics especialitzats, de representants de les organitzacions de la societat civil i de les persones que hi vulguin intervenir. L'editorial ha de reflectir l'opinió de la publicació i no ha d'estar signat per l'alcalde o alcaldessa. En els mitjans audiovisuals s'ha de fomentar tertúlies i programes de debat plurals. A través d'Internet, s'han de promoure consultes populars, fòrums, etc., a més d'oferir solucions fàcils a problemes concrets i tràmits burocràtics.\n5. Han de promoure les activitats de la societat civil i l'associacionisme\nEls mitjans de comunicació local de titularitat pública han de potenciar l'associacionisme i la iniciativa social mitjançant la publicació o difusió de totes les activitats que realitzen les organitzacions de la societat civil, especialment a través de l'agenda d'activitats o d'altres formats informatius.\n6. Han d'evitar el partidisme i la manca de professionalitat\nMitjançant un tractament contrastat i al més complet possible de les principals informacions, donant veu als diferents protagonistes, retent comptes de la gestió realitzada i fomentant la participació ciutadana. Els mitjans no es poden utilitzar com a eina de propaganda política del partit o la coalició que deté el poder.\n7. Han de despertar l'interès de la ciutadania\nMitjançant la utilització d'un llenguatge clar, precís, respectuós amb la diversitat d'homes i dones de les diverses procedències i condicions socials que donen vida al municipi, a l'abast del gran públic, amb titulars entenedors i atractius. Han de generar procediments que afavoreixin la identificació i la implicació de la ciutadania en la informació i la participació democràtica.\n8. Han d'estar dotats dels recursos humans i tècnics necessaris\nHan de tenir professionals que rebin una remuneració adient a les tasques que realitzen i que disposin dels recursos tècnics necessaris, sempre respectant el codi deontològic que regeix la professió periodística.\n9. Han de funcionar a través d'òrgans de gestió participatius\nEls mitjans de comunicació local de titularitat pública han de funcionar amb estructures organitzatives -consells editorials o consells d'administració- que garanteixin la professionalitat de les persones que hi treballen i la participació del conjunt del consistori, de les organitzacions de la societat civil i de la ciutadania local.\n10. S'han de gestionar ajustant-se a les possibilitats econòmiques de cada municipi\nLes institucions o organismes públics que gestionin els mitjans de comunicació local de titularitat pública han de dissenyar plans municipals de comunicació a partir d'una diagnosi i una anàlisi de la situació comunicacional local i han de definir els objectius que s'han d'assolir establint els recursos humans i tècnics i les dotacions econòmiques necessàries, sempre d'acord amb les possibilitats i necessitats de cada municipi”.\nSegon.- Difondre el Decàleg a la ciutadania mitjançant la seva publicació al web municipal i a altres mitjans de comunicació que es consideri necessari\nMapa de bones pràctiques per a la comunicació pública local a Catalunya


Sàmper justifica l'ús de la pistola Taser a Sabadell però avança que els Mossos analitzen el cas | NacióDigital\nEl conseller d'Interior remarca que la jove estava "molt alertada" i que aquest tipus d'accions a Catalunya són residuals\nper Carles Fiter , Vic, 27 de novembre de 2020 a les 13:13 |\nEl conseller d'Interior Miquel Sàmper justifica l'ús de la pistola Taser en el cas de la noia reduïda al CAP Creu de Barberà de Sabadell, que estudia denunciar l'agent que va disparar-la dimecres passat. Així ho ha dit aquest divendres a Vic en una trobada amb els cossos de seguretat de la ciutat.\nSàmper ha remarcat que, tot i que no hi va haver agressions, la jove "molt alterada" va generar "un episodi de violència i tensió amb els metges i pacients", que van finalment requerir el cos dels Mossos. Va ser llavors quan els agents van actuar amb la pistola elèctrica. "És un dels casos en què està justificada la intervenció", ha reiterat.\nEn aquest sentit, Sàmper ha explicat que l'ús de la pistola Taser està pensat per "si l'ús d'una reducció física, les conseqüències podrien ser molt pitjors". "Quan hi ha una agitació tan important com la que tenia ella, segurament amb la tensió arterial elevada, hi ha més riscos que amb una intervenció física pugui haver-hi des d'un infart a una lipotímia", ha declarat.\nD'altra banda, el conseller ha remarcat que l'actuació s'està investigant. "Al darrere de qualsevol intervenció hi ha una investigació. En funció del resultat es porta a fiscalia o al jutjat", ha afegit.\nEl conseller ha explicat que després que la disparessin amb pistola elèctrica, van portar-la als serveis mèdics per certificar que estava bé i posteriorment la jove va prestar declaració.\nL'ús de la pistola "no pot ser un costum"\nSàmper ha recordat que la intervenció amb pistola elèctrica "està permesa" a Catalunya, però ha puntualitzat que d'ençà que el protocol està en marxa "només hi ha hagut 110 intervencions", que cal sumar-li la del passat dimecres a Sabadell. "Són molt poques actuacions", ha apuntat.\nEn aquesta línia, ha destacat que "és una possibilitat d'intervenció que ha de ser molt reduïda" i "no pot ser un costum habitual". "És per casos similars a aquests, quan la reducció física pot ser pitjor", ha afegit.\nSocietat, Sabadell, pistola Taser, Miquel Sàmper, Vic, Vallès Occidental, Mossos d'Esquadra\nPer Fred el 27 de novembre de 2020 a les 19:49\nA veure, si la noia no va fer res més que cridar als mossos i el mateix centre mèdic assegura que es van passar, per què no es redueix amb pistola Taser els bojos que cremen contenidors i originen aldarulls al carrer per la independència.


La Nit de Campions 2016 lliurarà sis premis especials. Els de millors esportistes recauran en la gimnasta Laia Núñez i en el jugador d’hoquei patins Sergi Romeu. Núñez ha estat campiona d'Espanya, mentre que Romeu és el capità del Club Patí Calafell Tot l’Any, l’únic equip local que juga en una lliga estatal (l’OK Lliga). També es distingirà el Club Bàsquet Calafell com l’associació esportiva de l’any, i al Centre Vilarenc Aqua pel seu compromís amb el patrocini d’activitats esportives de tota mena. Finalment, es premiarà, pels seus valors humans, Vicente Weiler, històric mecànic i encarregat de material del Club Patí Calafell, i, per la seva trajectòria esportiva, Juan Rios, molt vinculat al món del futbol local.


Les persones tenim una tendència natural, amb independència de la ideologia i les circumstancies, en favor del simple per davant del que és complex; per les coses immediates per sobre del llarg termini. Aquesta idea tan senzilla ajuda a entendre, en part, alguns dels esdeveniments que s’han succeït al gruix dels països desenvolupats des del començament de la crisi econòmica. El politòleg català Víctor Lapuente, doctorat a Oxford i amb màsters amb gestió pública a la UAB, UPF i ESADE, desafia aquesta tendència en vers el simple en el seu fantàstic assaig El retorno de los chamanes (Península, 2015). El llibre desafia els tòpics de la “nova política” un a un, posant en qüestió alguns dels vells esquemes de la política, però defugin caure en la fatal arrogància d’oferir formules i receptaris als problemes, com si les societats fossin màquines que es poguessin arreglar dins un laboratori. La història ens demostra que la realitat és molt complexa i que els grans discursos i les grans paraules, sovint, només agreugen el problema.\nLapuente fa una distinció molt clara entre la política del “xaman” i la política de “l’explorador” seguint la estructura d’altres llibres notables que han sortir darrerament com Antifrágil del filòsof neopoperià Nassim Nicholas Taleb. Per un costat, la política del xaman fa referència a la política de la retòrica, la política de les grans promeses (també de les grans frustracions), la política profundament basada en la ideologia i el dogma (dominada per els prejudicis) que entén el joc polític com una dinàmica de suma zero. En front aquesta visió, es contraposa la política de l’explorador, la política incremental, de les petites coses, la política que no polititza les institucions sinó que busca solucions pragmàtiques i reals als problemes; una política que busca el consens com a principal eina per a la convivència i que té uns resultats de suma positiva.\nL’autor amb aquest esquema fa una crítica a la retòrica de molts dels nous partits polítics que es construeix d’esquena a la realitat, on els discursos defugen el problema real i específic i s’amaguen rere grans grandiloqüències que únicament afegeixen confusió com: “democratitzem els mercats i la justícia” o “democratitzem els drets”. Aquest discurs polític es construeix sobre un nou dogma on l’Estat és el no “Déu - assenyala l’autor- i la democràcia és la nova religió. Són discursos que plantegen el debat polític com una realitat enfrontada, on uns perden i els altres guanyen, de manera que les societats es divideixen i el progrés s’atura.\nDavant d’aquest escenari de grans expectatives i esperances (i com dèiem, també de grans frustracions - només cal veure el panorama actual), Lapuente reclama el retorn de la política “incrementalista”. Aquesta que no dóna titulars en premsa, que està fonamentada amb la experiència, la observació de les polítiques que funcionen i les que no amb independència del partit polític, la política concreta que no s’escuda en grans paraules, sinó que els ciutadans podem fiscalitzar precisament perquè mira de solucionar problemes de manera conjunta per unir i no una política de reforç a dogmes que només pot acabar amb una fractura social. Per poder dur a terme tot això, necessitem unes institucions fibrades, despolititzades –just el contrari del què busca la política del xamà–, on en cada espai hi hagi lloc per els més qualificats a l’hora de solucionar els problemes, i no els més afins al partit que en aquell moment governi. Contra la política de la indignació, ens diu l’autor, cal reclamar la política de la temprança.\nL’assaig està escrit de manera àgil i fa un repàs a diversos casos històrics i per tot el món per il·lustrar amb dades i experiències cada una de les idees. Especialment interesant és l’episodi on es compara la política xamànica de persones com Ortega, Azaña i Largo Cabellero, i com Espanya es va deixar portar per la passió d’aquest tipus de política als anys 30; o la part on Lapuente desmunta cada un dels tòpics que molts cops tenim al voltant del model d’estat nòrdic. Durant el recorregut, el llibre esta ple de referències filosòfiques i econòmiques que inclouen el ja esmentat Nassim Taleb, però també el filòsof vienès Karl Popper, Adam Smith (del qual l’autor fa una síntesis perfecte de les seves idees principals), Diedre McCloskey, Benito Arruñada, William Easterly o Daron Acemoglu autor del bestseller ¿Por qué fracasan las naciones?\nLa Drecera 154 Novembre - Desembre 2015


Restaurant Sant Miquel: 2011\nJornades Gastronòmiques de la Cuina de l'Embotit.\nDesprés de les jornades del Fesol, del Farro i del Fajol ara toca l'Embotit.\nEl 26 i 27 de Febrer es celebra a Olot la Fira de l'Embotit i al Restaurant Sant Miquel podeu venir a descobrir el nou menú de les jornades organitzades pel Col.lectiu Cuina Volcànica.\nMenú degustació de les jornades de l’embotit.\nCoca dolça dels Hostalets amb tomata i llonganissa.\nFarro amb llardons de la mocada i ventresa seca.\nArròs cremòs amb ceps, butifarra blanca i formatge serrat d’Ovella.\nGalta de porc sense feina i salsa de ratafia amb premsat de Naps Negres de la Vall, botifarra negra i botifarra del perol.\nBrownie de xocolata blanca, fajol i llardons amb estofat de fruits vermells i sorbet de menta de l’Hort.\n-Carquinyolis de farro blanc, Greda de fajol, bombons de ratafia i xocolata, Núvols de ratafia.\nAigua Mineral, Vi Sinols Criança i Cafè\nPublicat per Restaurant Sant Miquel a 12:41 Cap comentari:\nMENÚ DEL FESOL DE SANTA PAU, DEL FARRO I DEL FAJOL (Jornades gastronòmiques de Cuina Volcànica)\nUn any més estem en plena jornada de fires i el Restaurant Sant Miquel juntament amb els altres Restaurants del Col.lectiu Cuina hem organitzat les jornades gastronòmiques d'aquestes.\nAqui teniu el menú del Sant Miquel.\nMenú degustació del Fesol, el Farro i el Fajol.\nCrema suau de sopa de ceba amb fajol i Formatge Serrat d’Ovella.\nAmanida de Farro groc, fesols de Santa Pau amb brandada de bacallà i tonyina fumada.\nEspatlla de xai sense feina amb salsa de ratafia i compota de pomes antigues.\nBrownie de xocolata blanca amb estofat de fruits vermells i sorbet de menta de l’Hort.\nDel Japó a la Fira del Fajol de Batet de la Serra\nBatet de la Serra ja està a punt per celebrar la 6a edició de la Fira del Fajol. El cap de setmana del 12 i 13 de febrer es podrà gaudir, de nou, dels actes que els Amics del Fajol han organitzat a l’entorn d’aquest producte. El dissabte al matí es portarà a terme la VI Jornada sobre productes agroalimentaris locals: producte local i globalització. David contra Goliat, la jornada s’acabarà amb un dinar basat en productes locals al Restaurant Hostal dels Ossos. Pel que fa al diumenge, s’encetarà el dia amb una demostració que els pagesos de la zona ens faran de la destresa que tenen a l’hora de batre, ventar i moldre el fajol. A més, durant tot el dia els assistents podran gaudir d’un mercat de productes artesanals i de proximitat, concurs i tallers per a tots els públics, i el ball del ja conegut gegant Batoies de Batet de la Serra i del gegant convidat Plafalgars de Vallfogona.\nEl que marcarà la diferència de la fira d’enguany respecte a les altres edicions, és la visita del japonès Shoji Akahane, campió del món d’amassar “soba” (fajol) i científic investigador de la universitat de Matamoto, que ja va visitar la Garrotxa i ens va fer una demostració el febrer de 2010, però aquest any ve acompanyat de 18 dels seus alumnes de la “Shinisyu Soba Academia”, entre els quals es troben empresaris, agricultors i restauradors del Japó. Amb menys d’una hora Akahane convertirà una bossa de farina de fajol i una gerra d’aigua en fideus. D’una bola de massa, que posteriorment estendrà fins a convertir-la en una fina làmina, n’elaborarà els fideus manualment. L’objectiu és fer-nos de nou una demostració d’amassar fajol, que tindrà lloc el diumenge a les 11.00h del matí, però a més a més, deixar-nos degustar productes i diferents plats elaborats amb fajol que s’utilitzen en la gastronomia japonesa, realitzats per part de la comitiva de Shoji i amb la col•laboració de Cuina Volcanica.\nEl fajol no és un cereal, però se’n fa el mateix ús, tradicionalment s’utilitzava a la cuina en l’elaboració de plats com ara les farinetes, producte molt típic i conegut a la Garrotxa. Actualment, a part de les farinetes i de la recuperació de receptes antigues, el col•lectiu Cuina Volcànica de la Garrotxa l’ha introduït als seus fogons per fer-ne els plats més creatius, podem degustar des dels tradicionals macarrons de l’àvia, però fets de fajol, uns creps, o unes galetes, fins a una fresca i innovadora recepta de cervesa elaborada amb aquesta poligonàcia. Una cervesa anomenada La Volcanica, i creada pels restaurants de Cuina Volcanica . D’altra banda, la Garrotxa és l’únic zona de Catalunya on es cultiva fajol. És per això, que el col•lectiu, i també en motiu de la fira, enceta la Jornada Gastronòmica del Fajol en les seus restaurants, durant un mes, aproximadament, oferiran un menú especial que es pot consultar a www.cuinavolcanica.cat.\nPublicat per Restaurant Sant Miquel a 12:14 Cap comentari:\nMostra Restaurant Sant Miquel en un mapa més gran\nPublicat per Restaurant Sant Miquel a 3:01 Cap comentari:\nMENÚ DEL FESOL DE SANTA PAU, DEL FARRO I DEL FAJOL...


--> Camerata Lírica presenta hui a Alzira “Grandes Dúos de la Zarzuela” - elseisdoble.com Dissabte 10 d'abril de 2021. Casa de la Cultura, a les 19.30 hores\nCamerata Lírica presenta hui a Alzira “Grandes Dúos de la Zarzuela”\nDissabte 10 d'abril de 2021. Casa de la Cultura, a les 19.30 hores\nCamerata Lírica presenta hui a Alzira “Grandes Dúos de la Zarzuela”.\nAmb el tenor Jorge Puerta, la soprano Inmaculada Laín i Celia Laguna al piano.\nUn programa de concert especialment pensat per a aconseguir el major èxit, ja que se seleccionen alguns dels duos més famosos de la història de la sarsuela i també reconegudes romances. Obres com Luisa Fernanda, Marina, El Barberillo de Lavapiés, El Huésped del Sevillano, El Gato Montés, El Dúo de la Africana, etc., que formen part de la banda sonora del nostre país.\nDurada de 80 min aproximadament (sense descans)\nEntrada de 3 € (reduïda: 2 €).


B&B Il Cappello Di Giulietta Verona Itàlia - Ofertes d'hotels amb els MILLORS DESCOMPTES EN LÍNIA\nVia Cappello 12, Citta Antica, Verona, Itàlia, 37121 - Veure al mapa\n"The holel is very close to Juliet House and located in the c..."\nHabitació Doble amb Bany Extern Privat (Deluxe Single Room with Private External Bathroom)\nExcepcional 9,1 (151 comentaris)\nNotable 7,5 (1348 comentaris)\nBarri Citta Antica Citta Antica Citta Antica Borgo Venezia - San Michele Citta Antica Borgo Venezia - San Michele Cittadella - Porta Nuova Cittadella - Porta Nuova Citta Antica Cittadella - Porta Nuova\nConvenientment situat a Verona, B&B Il Cappello Di Giulietta és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nB&B Il Cappello Di Giulietta també ofereix moltes instal.lacions per enriquir la seva estada a Verona. Per anomenar algunes de les comoditats de l'hotel, hi ha Wi-Fi gratuït en totes les habitacions, transport hotel/aeroport, servei de llançadora, àrea de fumadors, àrea de TV/saló compartit.\nL'ambient de B&B Il Cappello Di Giulietta es reflexa en cada habitació. calefacció, escriptori, ventilador, nevera, banyera són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, B&B Il Cappello Di Giulietta no troba competidors en cap categoria.\nTots els tipus de viatgers (102) Parelles (27) Viatgers en solitari (57) Famílies amb infants petits (1) Famílies amb infants grans (1) Grups (16)


Originalitat musical o supervivència? – Sons de Xaloc\nNo soc la persona més indicada per escriure aquest article d’opinió, ni molt menys. Hi ha persones amb molta més experiència, tant dins del sector periodístic com del musical. Amb tot, aquesta revista és com una llar i em sent amb suficient confiança com per escriure sobre finançament i mitjans de comunicació des d’un punt de vista jove i inexpert. Per fer-ho, m’agradaria fer referència a una iniciativa d’eixe grup del que tots hem escoltat parlar alguna vegada dins del mundillo: Novembre Elèctric. La Comunitat Memento és un espai creat pel grup que funciona amb una subscripció única de 10 euros i amb aquesta aportació, no sols contribueixes a fer realitat el seu treball discogràfic, també comences a formar part de la seua comunitat, amb tot el que això suposa (ací tota la informació).\nFa relativament poc que vaig descobrir aquesta comunitat en la qual els subscriptors participen en el procés creatiu del grup i una part de mi (la més socialista) es va quedar bocabadada i molt molt seduïda. Però després de pegar-li moltes voltes, he arribat a la conclusió (encertada o no) que la iniciativa és una conseqüència directa de la precarietat del sector. I altra idea m’ha bombardejat el cap: fa molt poc vaig entrevistar als Ebri Knight a Barcelona, just abans que es pujaren a un escenari. En la entrevista vam parlar de la seua última campanya de Goteo per finançar el seu últim treball, ‘Carrer’.\nAlbert Avilés, el baixista d’Ebri Knight, em comentava que la seua cooperativa es va haver d’aturar a causa de la pandèmia i abans, aquesta els permetia “sobreviure” de la música. “No estic vivint, estic sobrevivint i em fa molt mal”, llegia ahir un retuit d’una companya de professió. I quan et poses a analitzar, totes les peces del trencaclosques prenen el seu lloc: el sentir és general, simplement ens limitem a sobreviure en una societat que ens exigeix ser rendibles i hiperproductius.\nPot ser Novembre Elèctric també està sobrevivint perquè el sector musical és tan precari que és complicat traure un disc amb tota la despesa econòmica que això suposa. No implica que el grup no estiga innovant, però la necessitat de ser originals naix d’unes ajudes públiques tan escasses que necessiten crear una comunitat per fer música professional. En el seu web, el grup de música també fa referència a un assumpte que em sembla clau: “Volem tindre un contacte directe i proper amb tu, al marge de les xarxes socials i els seus capritxosos algoritmes”.\nEl passat 31 d’agost vaig escriure un reportatge sobre noves formes de consum musical (La teoria del caos en l’univers del consum musical) i en aquest, el relat arriba a la conclusió que les xarxes són essencials per arribar al públic. I jo em pregunte… on queda el paper dels mitjans de comunicació? Sense anar més lluny jo no consumisc pràcticament premsa musical. De les novetats musicals jo m’assabente gràcies a les xarxes dels propis músics o als portals culturals. Els mitjans de comunicació portem des de fa temps en una crisi de format i no sabem encara ben bé quin és el nostre lloc. Òscar Piera de la revista Tresdeu defensava a les trobades sobre noves formes de consum musical de Sons de Xaloc que el paper dels mitjans era el de “actuar de filtre”.\nAquesta reflexió em va agradar, però…observant l’ecosistema mediàtic (de nou, des d’un punt de vista molt inexpert), em fixe com de frenètic és el dia a dia dels mitjans: correus, correus i més correus. De vegades, el nostre únic criteri s’ofega en eixa muntanya d’informació i sols visibilitzem a eixos grups que ja coneixem i que sabem que funcionen. On queda ara el nostre paper de filtre?\nI el més irònic de tot és que no estic descobrint Amèrica: tots i totes les estudiants de periodisme surten sabent que el sector està en crisi i els periodistes ens queixem dia rere dia, però hem romantitzat la nostra precarietat. Sembla una cursa per veure qui té més feina, qui és capaç d’anar més atabalat. El que em pregunte ara és per què li seguim el joc a eixa lògica hiperproductiva. Pot ser la resposta siga la mateixa: pura supervivència. Però tant tu com jo sabem que és insostenible. No sé quin serà el canvi, ni tampoc quan, però sembla molt necessari.


Omer Master Team 7 mm Man Negre comprar i ofertes a Scubastore\nCompra aquest producte i guanya 151 CoINNs / $ 1.76\nDescripció Omer Master Team 7 mm Man\nEl vestit Omer Master Team de 7 mm per a home ofereix la protecció, comoditat i llibertat de moviments que necessiteu durant la pesca submarina . El gruix de 7 mm el fa ideal per bussejar en aigües fredes ja que li proporciona un màxim aïllament tèrmic.\nAquest vestit de neoprè està fabricat amb teixit de niló a la part exterior i cèl·lules obertes per dins , que aporten una suavitat, elasticitat i adherència excel·lents al cos. Té reforços Dulatex als genolls i als colzes per a una major durabilitat i també reforç de càrrega al pit. Aquest vestit de neoprè per a clima fred es tanca fàcilment amb el tancament Velcro.\nVestit de neoprè negre amb interior de neoprè de cel obert i folre de niló exterior.\nDisponible en 3, 5 i 7 mm.\nJaqueta i cintura alta combo en 3 mm, john llarg en 5 i 7 mm.\nCompta amb un tancament de velcro per a la màxima comoditat, reforços Dulatex en els genolls i els colzes i la plataforma frontal de càrrega.\nEn aquest moment, el producte Omer Master Team 7 mm Man està en estoc a scubastore. Completa el teu equipament per aquesta temporada amb una àmplia selecció de Vestits humits. Troba altres productes de submarinisme de la marca Omer que tenim a la botiga online de submarinisme. A scubastore tenim en estoc les últimes novetats i dissenys de Vestits i complements. Trobaràs la millor selecció de material de submarinisme i els productes que més s’adapten a les teves necessitats.\nCaracterístiques Omer Master Team 7 mm Man\nSostenibilitat Omer Master Team 7 mm Man\nLa feina, però.\nEncaixa bé, però. Tinc 90 quilograms / 1,88 m - Vaig dir que el vestit i la part de la cama és perfecta, però amb la part superior, el ratllat entre la cama només es manté amb ratllat, no hi ha cap altra seguretat. Per tant, he tingut un parell de temps baixant durant la immersió.\nÉs el millor vestit per substituir rokuhan.\nAquest producte és una combinació de Long John i una jaqueta de boira amb caputxa sense fixacions. És molt suau i estirable, per la qual cosa no cal fer cap fixador. És molt barat, així que vaig comprar 5mmL, 7mmL, 7mmXL. Faig 179 cm d’alçada i peso 79 kg, però els millors vestits són XL per 7 mm i L per 5 mm. El llarg de 7mm L de John és bo, però no puc portar jaqueta de boira. Recomanat per a submarinistes japonesos.\nPot ser espès i calent per dur ni béns duradors com febles Omer existents\nAconsello a tots, a més del producte excel·lent i baixa de lliurament és molt ràpid!\nHola combinació és totalment pantalons de 7 mm o només els guardapols?\nHola! és 7 mm. Gràcies!


III Fira dels Americanos, els indians de Lloret de Mar\nHome Blog III Fira dels Americanos, els indians de Lloret de Mar\nDel 14 al 16 de juny Lloret de Mar celebra la seva Fira dels Americanos, un esdeveniment que enguany arriba ja a la seva tercera edició.\nTres dies en què la vila recorda el seu passat i la seva història recuperant tota la tradició i cultura indiana que encara avui en dia es pot trobar en diferents racons de Lloret com al Museu del Mar, Can Comadran o l’Ajuntament.\nL’edició d’aquest any de la Fira els Americanos presenta un munt de d’activitats com: rutes guiades, visites teatralitzades, espectacles infantils, mercat indià, conferències, concerts, tallers i animacions que ompliran tres dies 100% indians. A més a més, no us podeu perdre la visita al Floridita de Lloret de Mar, una versió del mític Floridita de l’Havana on hi podreu tastar els millors daiquiris de la zona.\nLa celebració de la Fira dels Americanos coincidirà amb els actes de proclamació de Lloret com a 20a Vila Gegantera de les Comarques Gironines i amb el Dia Descobrir (15 de juny), un acte que reunirà també activitats relacionades amb el territori, la natura i el patrimoni de la ciutat.\nLloret us presenta doncs tres dies plens d’activitats per a tots els gustos i per a tota la família. Us esperem a la Fira dels Americanos de Lloret de Mar!\nPodeu consultar aquí tota la programació de la Fira dels Americanos.


BRUT Í CIA | Subtítol\nBRUT Í CIA\nPublicat el 27 de Juliol de 2020 per Produccions La Llacuna\nNo tenim criteri, no tenim raons. Vermuts o morts. O bruts, i malgrat tot i el temps que segueix als moments com d’abans, som a Vinguerenmuten Nous-i-antics.\nNosaltres som brutícia i vosaltres benvolgudes, i podeu anar avançant fins a arribar a aquell punt en què va molt bé fer un bon glop abans de l’àpat del dinar, d’una mica com de vermut a l’hora bona que vindreu a veure aquesta exposició que entre d’altres coses hi ha un bon recull d’obra visual, poèticovisual, més o menys d’allò que se’n diu activitat realitzada en forma de concrecions artístiques i d’altres artefactes. Ja ho va dir l’horòscopa a finals de juliol… i ens ho creiem i volem ser cranc.\n22/06-22/07: “Les persones amb les quals comparteixes una ideologia poden mirar de portar-te a posicions extremes”.\nO com diu el llibre analògic Megg and Mogg in Amsterdam posem el punt (.) que surt a la bafarada que hi ha lletres que formen paraules. Aquest és el punt. A partir d’una proposta com aquesta Vermuten Nation i d’altres éssers que poblem el Poblenou ens ha plagut sumar-nos a aquesta exposició proposada pels Diables del Poblenou. Ens encanta en Brossa, però aquí no la tenim la Brossa, que és femenina, com la brutícia, a diferència de qualsevol altre nom que sigui masculí: com el bròquil. Ens agradarà que vingueu, perquè tot venint, a peu o amb bicicleta, mantindreu la distància degudament respectable per no topar entre totes, a més de deixar pas als protocols habituals del virus com d’un rei/reina amb el seu ‘vestit’ transparent deixant veure els calçotets o les calces, sense distinció si són queer o d’altres gèneres. Us estimem, als escollits democràticament, i si sou rei en hores baixes, podreu venir a l’excusat amb el pretext de l’excusa: Motiu al·legat per excusar o excusar-se . I Andorra ens queda lluny … Ben comuna. No tenim criteri, tant amb Les suecades, a la cambra fosca, o les altres obres presentades. O també tenim cert criteri, que voldríem que descobríssiu. No us deixeu emportar pels comentaris de passadís del que diran, com que hi ha massa obra o que la que hi ha si la té la té petita o que no creix adequadament. Poseu-li brutícia i progressarà.\nA més, hi trobareu un Lord Checa que té un bon mentor, la Srta “Y” presentant un monitor amb evidències a dins, en Gonçal Sobrer i el seu denominador comú de la pastisseria, l’Albert Capella fent quelcom que heu de venir a veure, en Jordi Casañas i qui no es renta les mans és perquè no vol, Vermuten Nation oferint amplis horitzons d’ampliació, en Llapissada fent substrat, i en Ran o la cambra fosca alliberada de Ran. Veniu a veure l’ós de peluix.\nQui té criteri és perquè vol. Louise Bourgeois ja ho va dir a Do it el 2013 ‘When you are walking, stop and smile at a stranger‘ (Quan caminis enrere, para sense parar de parar, somriu com si fossis un estranger i deixa’ls que no parin i se’n vagin ben lluny, ells. Elles no),\n(Aquest text no s’hauria d’acabar mai perquè som com la vida, en volem més!)\n“Nosaltres som el poble, una part / we are the thorough people, like Thoreau”\n“Aquest art del poble és el nostre / som ‘don’t call it art‘ (Robert Barry, 2012)\nAquest és el punt de Megg and Mogg al final de la paraula. (Megg and Mogg in Amsterdam)\nCAN FELIPA (4/9/20 – 25/9/20)\nPer primera vegada tota la brutícia del Poblenou junta a Can Felipa!


La Finestra del Marketing i la Comunicació: Teatre d'empresa, una forma artística de tractar els problemes a les organitzacions\nTeatre d'empresa, una forma artística de tractar els problemes a les organitzacions\nHe estat fora de línea força dies. De ben segur que això servirà per alimentar aquest bloc amb noves informacions.\nUna de les activitats que he desenvolupat ha estat la Convenció Interna de l'empresa (el 'kick-off'), que vam celebrar a Castelldefels. Excel.lents les instal.lacions de l'Hotel Rey Don Jaime, que té un fantàstic Centre de Convencions amb un auditori per 350 persones i una infinitat de sales de reunions. I un personal extraordinari, liderats pel Raimon, el Director, i la Vanessa, Responsable dels Esdeveniments. Gràcies per contribuir a l'èxit.\nLa sorpresa pel personal de l'empresa va ser que vam contractar uns consultors molt especials per trencar el gel de bon matí. Ens trobem en plena fusió amb T-Systems, empresa TIC que ha adquirit gedas i TAO, on ara estic treballant. Amb la incertesa de tothom al cos, els actors van conseguir fer somriure, i riure!, al personal, tractant amb gràcia els típics temes que surten en aquests casos: els rumors, els dèficits de comunicació, els canvis d'organigrama, els canvis d'oficina, ....\nLa companyia Acto Seguido està especialitzada en teatre d'empresa. Compten amb obres pre-escrites, com aquesta 'Se Fusionan' i d'altres. Però també escriuen guions a mida de cada situació a l'empresa.\nAmb aquesta tècnica tan sorprenent, directa i creativa, es poden aconseguir uns resultats molt més vivencials en el personal o en el client. Es fa més proper veure't a tu mateix atenent al client, o governant el teu equip de treball, i per tant és més fàcil que puguis posar en marxa solucions per fer-ho millor.\nDesprés d'intentar-ho varis anys, per fi he pogut treballar amb el Patrick i els seus excel.lents actors. Ha estat una gran experiència i espero repetir aviat.\nPublicat per Dani at 17:09\nTeatre d'empresa, una forma artística de tractar e...


Lliurament dels Premis LiberPress, que un any més guardonen l’activisme i la humanitat\nClaude Nougaro rep el Premi LiberPress Memorial, que li fa a mans David Céspedes, cap de redacció del Diari de Girona.\nLa Fundació Mona rep el Premi LiVerdPress, que li fa a mans Elisabeth MacCragh, biòloga.\nMathias Énard rep el Premi LiberPress Literatura, que li fa a mans Carles Mundó, conseller de Justícia de la Generalitat de Catalunya.\nOlVIDAdos rep el Premi LiberPress Associació, que li fa a mans Victoria Ortega, presidenta del Consell General d¿Advocacia Espanyola.\nJosé Ferré rep el Premi LiberPress Camins, que li fan a mans Jordi Serra i Albert Falgueras, de l¿Associació Catalana de la Síndrome de RETT.\nBarnasants rep el Premi LiberPress Cançó ex aequo, que li fa a mans Oriol Rusca, degà del Col·legi d¿Advocats de Barcelona.\nSilvio Rodríguez rep el Premi LiberPress Cançó ex aequo, que li fa a mans Joelle Stikness, vicepresidenta de la Fundació LiberPress.\nGiuseppina Nicolini rep el Premi LiberPress Catalunya, que li fa a mans Marta Madrenas, alcaldessa de Girona.\nCaddy Adzuba rep el Premi LiberPress, que li fa a mans Pere Vila, president de la Diputació de Girona.\nLliurament Premis LiberPress (TVGI)\n07/10/2016. L’emotivitat va ser un dels fils conductors de la gala de lliurament de la divuitena edició dels Premis LiberPress, que va tenir lloc ahir al vespre a l’Auditori de Girona. Els premiats, els seus impactants discursos i les causes per les quals lluiten varen contribuir que aquesta fos una gala singular i entranyable, en la qual, un any més, va quedar palesa la voluntat dels Premis de guardonar aquelles persones i entitats que destaquen per un seguit de valors, com la solidaritat, l’activisme i la humanitat.\nL’acte, conduït per la periodista Clara Jordan, va ser també un reconeixement a Manel Costa-Pau, escriptor, professor, editor, traductor i pensador català, que va morir el passat mes de maig.\nEls guanyadors del Premis LiberPress, que organitza la Diputació de Girona conjuntament amb l’Associació LiberPress, han estat Caddy Adzuba, Giuseppina Nicolini, Silvio Rodríguez, el Festival BarnaSants, Josele Ferré, l’ONG olVIDAdos, Robert Guédiguian, Mathias Énard, Claude Nougaro i la Fundació Mona.\nLa guanyadora del Premi Liberpress ha estat Caddy Adzuba, advocada, periodista, locutora i activista pels drets de la dona, la infància i la llibertat de premsa al Congo. Va estudiar dret a la Universitat Oficial de Bukay. Està amenaçada de mort des que va denunciar la violència sexual que pateixen les dones del seu país, que està en guerra des de 1996. Ha estat a punt de morir assassinada en dues ocasions, i té protecció de l’ONU. Treballa a Radio Okapi, una emissora de l’ONU. L’any 2014, va ser guardonada amb el Premi Príncep d’Astúries de la Concòrdia. Ha denunciat les tortures i violacions de què són víctimes les dones i les nenes congoleses, i promou la seva reinserció a la societat.\nLa guanyadora del Premi Liberpress Catalunya ha estat Giuseppina Nicolini. És l’alcaldessa de l’illa de Lampedusa, la qual, per la seva ubicació geogràfica, fa més de quinze anys que rep milers i milers d’immigrants que fugen de la guerra, la violència, la intolerància i la misèria. És l’exemple capdavanter d’aquesta illa, i ha aconseguit parar els peus a la màfia local i mobilitzar tota la població en pro de l’honor i la dignitat dels nouvinguts.\nEl Premi Liberpress Cançó ah estat ex aequo per al poeta i cantautor cubà Silvio Rodríguez i per al Festival BarnaSants. Silvio Rodríguez va ser cofundador de la Nueva Trova Cubana. Ha estat educador, dibuixant, escriptor, compositor i polític. Ha escrit quasi sis-centes cançons. D’altra banda, el Festival BarnaSants és el gran festival internacional de la cançó d’autor de Barcelona, que se celebra en diferents escenaris de la ciutat. Pren el nom del barri de Sants, que va ser la primera seu del Festival\nEl Premi Liberpress Camins ha estat per a Josele Ferré, pare de la María (València, 1999), una noia meravellosa. Josele, que és brigadista forestal i delegat a la Comunitat Valenciana de l’Associació Nacional Síndrome de Rett, era un gran afeccionat a l’esport i corria en maratons, proves de cicloturisme, triatlons... Als divuit mesos, la María va deixar de caminar i de parlar, i va perdre el control dels seus moviments. Després de dos anys de metges i proves van saber que la María patia la síndrome de Rett, una rara malaltia neurològica congènita que afecta una de cada 10.000 persones. En Josele es va adonar que la María somreia i era feliç quan sortia a córrer amb ell, així que va decidir entrenar-se i competir portant la María en un cotxet. Des d’aleshores, durant gairebé nou anys, ha recorregut Espanya per competir, i amb la seva filla ha guanyat curses i ha sensibilitzat la gent sobre les malalties rares, que són la «ventafocs» de la investigació científica.\nEl Premi Liberpress Associacions ha estat per a olVIDAdos, una ONG que treballa en pro dels desfavorits per mitjà de diverses actuacions de caràcter estatal i internacional. Des del març manté un projecte d’ajuda als refugiats. Primer a Quios, després a la zona de Ioànnina i Souda,Tabakika i Port Camp, i als campaments propers, organitzant-los i portant-hi aliments i productes de primera necessitat. Té projectes d’higiene i alimentació infantil (gairebé el 40 % dels refugiats són nens), de reforç per a mares lactants i embarassades. olVIDAdos ja ha portat i ha distribuït als campaments de refugiats més de quaranta-quatre tones d’aliments. Manté un equip de treballadors permanent a Grècia, i el projecte «Ajuda a famílies que fugen de les guerres». olVIDAdos ha actuat en altres situacions d’emergència, com la que hi va haver arran del terratrèmol d’Haití. A l’Estat espanyol també combat la malnutrició infantil, especialment a la Comunitat de Madrid, amb beques menjador que asseguren que els nens d’educació infantil i primària (de 3 a 12 anys) rebin un àpat equilibrat al dia, quan les seves famílies no disposen de recursos econòmics per afrontar el cost mensual del menjador. olVIDAdos atén dues mil famílies i distribueix mensualment quaranta-nou tones d’aliments. En el curs 2014-2015 va poder finançar 517 beques de disset col·legis. El 2015 olVIDAdos va rebre el Premi de la Fundació Banc d’Aliments de Madrid «per la seva labor a favor de les persones necessitades».\nEl Premi Liberpress Cinema ha estat per a Robert Guédiguian. Guédiguian va néixer a Marsella. És en aquesta ciutat on es desenvolupen la majoria dels seus films, que generalment tracten sobre la vida de la classe treballadora. Va estudiar sociologia a París i va estar un temps vinculat al Partit Comunista Francès (PCF). Les seves pel·lícules han tingut sempre un alt compromís polític i social: han reflectit la vida de la gent senzilla a les fàbriques, als carrers, al port de Marsella; l’atur, els abusos contra els treballadors, la precarietat laboral, la immigració, la marginalitat, els oprimits.\nEl Premi Liberpress Literatura ha estat per a Mathias Énard, un periodista, escriptor i traductor francès. Va rebre formació a l’Escola del Louvre i es va especialitzar en les cultures àrab i persa a l’Institut Nacional de les Llengües i Civilitzacions Orientals (INALCO).\nEl premi Liberpress Memorial ha estat per a Claude Nougaro (Tolosa, 9 de setembre de 1929 - París, 4 de març de 2004), un cantant i poeta francès. També va ser pintor i dibuixant. Va començar treballant de periodista a París i component cançons per a altres. Va ser molt amic de Georges Brassens, que el va ajudar en el seu viatge musical. El 1962 ja cantava les seves pròpies composicions, que el van fer famós. Va cantar amb Dalida, i va col·laborar amb el compositor Michel Legrand. Els seus textos solen ser provocatius i, a vegades, procaços. Va treballar amb el pianista de jazz Maurice Vander, i es va envoltar dels músics de jazz francesos més prestigiosos (Eddy Louiss, René Nan, Pierre Michelot, Michel Colombier...). També van col·laborar amb ell Ornette Coleman o Marcus Miller. Inspirat pels fets del Maig del 1968, va crear París maig, que va ser prohibida. El 1984, a Nova York, va escriure i gravar Nougayork, que va tenir un gran èxit. El 1995 va emmalaltir i va haver de ser operat del cor. Va participar en un àlbum per ajudar els nens que pateixen la sida. Entre el 2003 i el 2004 va començar a preparar l’àlbum de jazz La note bleue, però no el va poder acabar.\nEl Premi LiVerdPress ha estat per a la Fundació Mona, una entitat sense ànim de lucre, creada l’any 2000, dedicada al rescat i a la rehabilitació de primats. També fa una important tasca educativa i científica. Està situada a Riudellots de la Selva (Girona). La impulsora del projecte és l’Olga Feliu, veterinària, que s’ha envoltat d’un gran grup humà sensible i qualificat. El principal objectiu de la Fundació és lluitar perquè els primats no siguin utilitzats en activitats publicitàries ni com a mascotes, intentant sensibilitzar les persones ja des de la infància. La Fundació només rep un 10 % del seu pressupost d’entitats públiques; la resta prové dels socis, simpatitzants i de les activitats que duu a terme. La Fundació Mona realitza activitats i investiga en l’àmbit de disciplines científiques d’alt nivell, i també col·labora amb organitzacions i universitats d’arreu del món.\nD’altra banda, ahir al migdia va tenir lloc un dinar al qual varen assistir la majoria dels premiats; Pere Vila, president de la Diputació de Girona; Carles McCragh i Joelle Stikness, president i vicepresidenta de l’Associació LiberPress, i diversos periodistes, que van poder entrevistar els guanyadors.


Celebrada la revetlla de Sant Joan – Ajuntament d'Orpí\nEl passat dimarts dia 23 es va celebrar la Revetlla de Sant Joan a Orpí, organitzada per la comissió de festes. Degut a la inestabilitat del temps es va muntar la carpa i així es va poder asegurar la festa. La Flama del Canigó va arribar cap a tres quarts de deu de la nit portada pels nens/es des de Carme i amb la lectura del manifest, es va donar pas al sopar. El menú que es va preparar, va ser un remember del mític Restaurant orpinenc Can Montserrat, amb un primer plat amb amanida Can Montserrat, amanida d´arròs, pastís de porro i amanida de pasta, i de segon llom a la brasa, amb salsa d´ametlles i salsa roquefort.Tot amb vi, aigua, cafè, cava i gotes. Després es va fer un Bingo Popular amb premi d´ampolles de cava i varis productes de proximitat, per donar pas a la festa amb DJ Xic amb música fins a la matinada, per celebrer el solstici d´estiu.\nManifest Sant Joan Orpí 2015\nUn any més ha arribat una de les vetlles més especials del nostre país.\nI un any més m’omple de goig poder veure aquesta plaça tan plena de vitalitat i esperança.\nEns ha tocat viure un moment decisiu en la historia del nostre país. No fa ni un any el nostre poble va decidir lliurement i democràticament la seva voluntat de esdevenir plenament sobirà.\nEl nostre municipi, com la plena totalitat dels municipis de Catalunya va dir prou, prou a la injustícia, prou a la expoliació, prou a la infàmia, la infàmia d’haver de conviure amb un estat que ni ens vol, ni ens aprecia, ni ens respecta.\nQue fa del seu modus vivendi el atac a les nostres tradicions, a la nostra cultura, a la nostra llengua, mentre ens va desagnant econòmicament i ens impedeix prosperar com nosaltres en seriem dignes.\nOn ens toca viure una crisis que ni es nostra ni la tindríem de sofrir si nosaltres governéssim el nostre propi destí.\nPer tot això, hem de dir prou, ja no queda lloc per la ambigüetat, el nostre deure és la defensa plena de la terra on vivim, de la nostre casa, el nostre poble, el nostre país.\nQue els focs que avui cremaran al llarg i ample de tot el nostre país ens il·luminin i ens donin forces per ser valents, en aquests moments tan difícils que ens ha tocat viure\nSiguem dignes d’aquest moment ,lluitem per el que és nostre i no defallim en la nostra voluntat.\nVisca la flama


El bloc d'en Ramon Bassas: Vetllar i actuar * | Mobilitat\nVetllar i actuar per la seguretat a Mataró *\nSenyor Alcalde, senyores i senyors regidors, comandaments de forces i cossos de seguretat, membres de les Forces Armades, membres de la Policia Local de Mataró, membres d'altres estaments de seguretat i de protecció civil, del Consell Municipal de Seguretat i Prevenció, d'empreses, d'institucions, treballadors de l'Ajuntament, senyores i senyors, bon dia i benvinguts de nou a casa vostra.\nAquesta Diada de la Policia Local ve, en primer lloc, marcada per la joia en forma de commemoracions i medalles als membres de la Policia Local i a altres persones que han estat distingides per la seva contribució a la seguretat dels nostres veïns. Felicitats a tots ells, als seus companys sense els quals seria impossible treballar amb èxit i, molt especialment, a les famílies.\nTambé és una Diada joiosa, una jornada d'agraïment, perquè heu complert amb l'encàrrec que us vaig fer en nom del Govern a l'inici d'aquest mandat: hem de reduir els índexs delictius i hem de reduir els índexs d'accidents. Els ciutadans s'ho mereixen. Un entorn segur, una ciutat que vetlla per la seva integritat, és una ciutat més civilitzada. Vetllar vol dir pensar, és clar, però també actuar, actuar amb tensió. Planificar i treballar. Preveure què pot passar d'aquí a un temps però resoldre allò inevitable que passa a cada minut.\nHo hem fet. Ho heu fet. Vam aprovar el Pla de Seguretat, o un pla estratègic específic per la Policia Local, però el millor no és això sinó constatar com hi ha menys delictes i molts menys accidents, és a dir, hi ha menys víctimes, o més persones que no saben que podrien haver estat vícitimes. Vam aprovar ua nova Ordenança de Civisme però no hauria estat res si no s'hagués aplicat amb rigor, com heu fet, per millorar la qualitat i la tranquil·litat dels barris. Hem fet una nova carta de serveis, aquesta vegada amb els Mossos, però serà paper mullat si no treballem encara més per atendre amb més destresa i rapidesa als ciutadans.\nPerquè, i aquí ve l'altra cara, podem fallar, per això som persones. La tristesa perquè ens va deixar l'agent Sánchez Leno, per exemple, el seu buit... és insubstituïble. O, de cop, veiem que el camí que hem de recórrer encara és més llarg que els que hem recorregut. I l'haurem de fer amb humilitat i amb fermesa, no pas amb resignació. Algun fet lamentable, tingui o no ressò als mitjans de comunicació, posa de nou de manifest la necessitat d'incrementar encara més aquest camí imparable que vam iniciar fa uns anys. Ja no té marxa enrera. La coordinació policial entre els Mossos i la Policia Local, així com també amb els altres cossos, les patrulles mixtes i les actuacions conjuntes, no tenen marxa enrera. La cooperació per a la prevenció, per la investigació o per les detencions no té marxa enrera. La necessitat d'integració tecnològica del conjunt de policies que operen al país, més enllà del que és estrictament policial, és un clam. des d'aquí vull agrair públicament al Director General de Policia, aquí present, la seva immediata reacció per posar-se al servei dels ajuntaments catalans en aquesta direcció.\nPerò, com deia al principi, avui és un dia de joia i d'agraïments, de ganes de trobar-nos per veure que som aquí, cada any una mica més grans, però aquí; per dir-nos d'alguna manera que els nostres propòsits no els podem fer pas sols i que no hi ha ningú que sobri.\nEm permetran una darrera cosa. No sé si l'edevenidor em permetrà una ocasió tan propícia, o sigui que aprofito per confessar-los que aquest temps que he tingut l'honor de fer de regidor de Seguretat al seu costat ha estat una etapa magnífica, en el que he rebut molt més del que modestament he pogut donar i que els ho vull agrair de tot cor.\n* discurs llegit avui al Dia de la Policia Local / Foto: Romuald Gallofré (capgros.com)\nAvui hem presentat les propostes que el PSC té al seu programa sobre mobilitat. 4400 noves places d'aparcament, 31 autobusos (sis més que ara), que arribaran als polígons indstrials, mesures de pacificació del trànist, el desenvolupament de noves infrastructures (tren orbital, enllaços a la C32, etc.), la recuperació del tot de l'antiga N-II... són alguns dels reptes que ens proposem pels propers anys. En parla capgros.com, d'on trec aquesta foto, de Ramon Radó. Al vespre, de nou, porta a porta, amb altres companys, entre els que sobressortia el saber fer de la candidata Glòria Figuerola, tota una experta. La gent ens espera per dir-nos que sí, que el 27 de maig votarà per tot això que encara hem de fer i tenim tantes ganes de fer.\nPublicat per Ramon Bassas Segura a 5/08/2007 10:55:00 p. m.\nEtiquetes de comentaris: Ajuntament, Municipals 2007, Seguretat


Enric I. Canela » Blog Archive » El pseudoMIR per al professorat\nMira que era fàcil. Cal, però, que el ministeri ho faci. Ho veia tothom, però tenim cervell de país colonitzat.\nEl ministre d’Educació, Ángel Gabilondo, ha assegurat que el Govern té la intenció d’aprovar durant aquesta legislatura un reial decret per desenvolupar el model “tipus MIR” per al professorat, un sistema que començaria a implantar a partir del curs següent a la seva aprovació.\nEl ministre ha defensat un ensenyament per als professors en què s’hagi d’acreditar, a més d’una sèrie de coneixements , una experiència pràctica. Seria un sistema similar al MIR, que tingui una implantació a tot l’Estat i que sigui consensuat amb les comunitats autònomes, els educadors i els agents socials.\nEl Ministeri està treballant en aquests moments, segons el ministre, en un esborrany, en el qual es preveu que es pugui accedir al professorat després d’un any de pràctiques, que haurien de ser avaluades i que es realitzarien després de passar una prova que acrediti una sèrie de coneixements.


El Palau d’Anglesola és la primera Vila Florida del Pla d’Urgell\nEl municipi entra a formar part del moviment amb dues flors d’honor per la quantitat de zones verdes\nEl Palau d’Anglesola ha rebut el Premi Vila Florida amb dues Flors d’Honor. El jurat del certamen ha valorat els més de 115MIL metres quadrats de verd urbà, que equivalen a 52 per habitant. Una xifra que engloba prop de MIL 600s arbres i 3MIL 600s plantes arbustives.\nTot plegat, aquest és un premi que dona empenta al consistori per seguir treballant en un Palau d’Anglesola més verd.\nA la demarcació de Lleida, la majoria de Viles Florides se situen al Pirineu. A la plana, a banda del Palau, també estan distingits amb aquest premi municipis del Segrià com Alcarràs, Almacelles, Alpicat, La Granja d’Escarp i Raimat; de l’Urgell, Maldà i Vallbona de les Monges; i de la Noguera Balaguer i Térmens.


La fatiga pandèmica també té diferències de gènere\nELCHE | SOCIETAT\nUn estudi en el qual participa la universitat d'Elx conclou que les dones es veuen menys capaces que els homes per a suportar un confinament de més de sis mesos\nLes dones es veuen menys capaces que els homes per a suportar un confinament de més de sis mesos. Aquesta és una de les conclusions de la macro enquesta covid19impactsurvey.org en la qual participen investigadors del Centre d'Investigació Operativa de la Universitat Miguel Hernández (UMH) d'Elx. L'estudi avalua la resistència al confinament dels espanyols i quina relació té amb el gènere, l'edat, la situació social i econòmica, així com l'impacte psicològic que va tindre en les persones. En el cas de les dones, han identificat diferents factors com la cura dels fills, el treball domèstic, la violència de gènere i la càrrega laboral com a factors clau en l'impacte psicològic i el rebuig a ser confinades de les dones.\nDurant 5 mesos van recaptar més de 100.000 respostes d'espanyols majors d'edat sobre la seua experiència durant el confinament, des de l'època de tancament absolut fins a la nova normalitat. Mitjançant tècniques d'aprenentatge automàtic o machine learning, han pogut estudiar la relació de tres factors simultàniament (com, per exemple, el gènere, l'edat i el nivell econòmic) i el seu impacte en la percepció del confinament.\nAmb l'ajuda d'aquest model matemàtic, els investigadors poden concloure que l'experiència del confinament i la predisposició a sotmetre's de nou a un període de tancament és molt diferent per a les persones que han patit psicològicament i les que no. En concret, les persones més reticents a un confinament llarg són les dones que declaren haver patit un impacte psicològic i, a més, econòmic a conseqüència de la pandèmia.\nSegons les conclusions de l'enquesta, publicades en la revista Scientific Reports, l'impacte psicològic va començar sent la variable més important per a determinar la resistència al confinament, però, finalment, els ciutadans donaven més importància al factor econòmic durant la nova normalitat. Així mateix, l'espai de convivència té molt a veure amb l'actitud enfront del tancament. Les persones que viuen en pisos es van mostrar més reticents al confinament que les que tenien habitatges unifamiliars, un factor que els investigadors atribueixen a la grandària dels habitatges: més de la meitat dels pisos a Espanya tenen menys de 90 metres quadrats. A més, han identificat diversos factors socioeconòmics que agreugen la situació de la dona enfront d'un confinament domèstic com el treball domèstic, la cura de familiars o la violència de gènere.\nEn l'estudi han col·laborat els investigadors del CIO Álex Rabasa, Xavier Barber i Kristina Polotskaya, juntament amb la directora de la Fundació ELLIS, Nuria Oliver, i altres científics de la Universitat Jaume I i Microsoft.\nEls autors apunten que, davant la possible necessitat d'un nou confinament, seria necessari dissenyar polítiques públiques que tinguen en compte el gènere i l'edat, de manera que els programes de suport psicològic i econòmic atenguen els factors de fatiga pandèmica més adequats.


La Fundació Tallers i l’Associació Arep posen en marxa el projecte “Atreveix-te a fer el pas!” - Arep per la salut mental\nLa Fundació Tallers i l’Associació Arep posen en marxa el projecte “Atreveix-te a fer el pas!”\nEns plau anunciar-vos que a partir del mes d’Octubre de 2017 s’iniciarà una nova edició del projecte “Atreveix-te a fer el pas!” que va dirigit a 23 persones amb problemes de salut mental i discapacitat intel·lectual vinculades als dos centres especials de treball - la Fundació Tallers i el Centre Especial de Treball La Calaixera d’Arep.\nEl projecte té com a objectiu final aconseguir la inserció laboral de persones amb trastorn mental a empresa ordinària i empoderar-les en millorar la seva situació socio-laboral. Es preveu aconseguir 12 insercions a empresa ordinària.\nEl projecte compta amb el suport de l’Obra Social La Caixa.


Xavi Hernández, als presos independentistes: "No defalliu"\nXavi Hernández envia un missatge d'ànim als presos independentistes: "No defalliu"\nL'exjugador del Barça envia un missatge de recolzament en el qual lloa el seu "coratge i enteresa"\nDijous, 27/12/2018 - 10:37\nXavi Hernández, gran referent del Barça i de la selecció espanyola més exitosos, va participar en un programa de ràdio d’aquest dimecres, ‘Nadal a la presó’, per insuflar ànims als polítics independentistes que es troben a la presó.\n"Hola, soc Xavi Hernández. M’agradaria donar molts ànims i molta força a tots els presos polítics. No defalliu". Així comença el missatge enviat per l’exfutbolista del Barcelona i de la selecció espanyola als polítics separatistes que estan actualment a la presó. Va ser durant el dia 25 de desembre, en un programa de ràdio anomenat 'Nadal a la presó'.\nL’espai, emès per iniciativa d’alguns familiars i amics dels presos, es va difondre per emissores pròximes a les presons de Lledoners, Puig de les Basses i Mas d’Enric. "Imagino que són moments molt durs per a tots vosaltres lluny de casa i de la família. És per això que vull agrair-vos tot el coratge i enteresa que esteu mostrant. És el millor regal de Nadal que podeu fer a la societat catalana. Us desitjo molt bones festes i que l’any nou us porti justícia i llibertat. Una forta abraçada a tots", conclou Xavi Hernández.\nXavi, que juga actualment a l’Al-Sadd SC, de la lliga de Qatar, ja es va mullar pels polítics presos durant la passada Diada, quan va compartir a través de les seves xarxes socials un missatge de recolzament: “Feliç Diada de Catalunya. Des de la distància, molt orgullós de tots els que lluiteu pels nostres drets. Tant dels que avui sou al carrer com dels que no podeu ser-hi. #libertadpresospolíticos”, va assenyalar llavors.


Mas respon al TC: 'El camí triat pel poble continua' - VilaWeb\nDimecres 08.05.2013 14:29\nMas respon al TC: 'El camí triat pel poble continua'\n'Ara som on som perquè aquell cop va passar el que va passar', avisa el president\n'Aquest és el camí decidit pel poble. El camí continua mentre el poble de Catalunya vulgui que continuï. Mentre el gruix del poble de Catalunya, tan gran com sigui possible, vulgui continuar aquest camí, l'obligació de les institucions és de prosseguir-lo, de continuar el camí traçat'. Així s'ha expressat el president de la Generalitat, Artur Mas, poc després de saber-se que el Tribunal Constitucional espanyol suspenia provisionalment la declaració de sobirania aprovada el 23 de gener proppassat pel parlament.\nMas ho troba un fet insòlit. 'Però, a més, és altament preocupant i profundament decebedor. Un parlament és l'expressió democràtica d'un poble després d'unes eleccions. I el poble va decidir unes majories en la línia del dret de decidir i de la transició nacional. El parlament s'ha de poder pronunciar políticament. Aquí no s'ha aprovat cap llei ni cap declaració unilateral d'independència. S'ha aprovat una declaració política que es basa en la voluntat popular expressada a les urnes. Això qüestiona la voluntat expressada a les urnes. Espero que el TC a l'hora de resoldre els recursos que presentaran les institucions catalanes tingui prou seny perquè som en el terreny de les declaracions polítiques .'\nContinua: 'La impugnació es produeix per l'obsessió del govern espanyol de fer avortar la voluntat majoritària del poble català. Una cosa és el govern espanyol i l'altra el TC. El govern espanyol vol fer avortar el procés, però el TC és l'àrbitre i li demanem equitat. El missatge expressat a les urnes era sobirania i dret de decidir.'\n'Espero que la nostra posició serà àmpliament compartida', ha afegit. 'Demanem respecte a la voluntat democràtica expressada a les urnes. Ja vam tenir una experiència molt negativa d'un estatut que va acabar a les urnes, va passar pel TC, va quedar escapçat, va provocar reaccions al carrer i que van portar a unes eleccions. I se n'ha de prendre nota. El poble de Catalunya no acceptarà que s'avorti la voluntat popular expressada pacíficament. No hi ha cap mena de violència ni totalitarisme, no s'ha atemptat contra ningú.'\nI ha acabat dient: 'Hem de seguir el nostre camí amb els principis de radicalitat democràtica, actitud pacífica i constructiva. Per nosaltres, facin el que facin, el diàleg no s'avortarà. Volem fer el camí de manera oberta i constructiva i fonamentant-ho en el diàleg.'\nNúria de Gispert: 'És insòlit'\nLa presidenta del parlament, Núria de Gispert, ha explicat que ja ha encarregat als serveis jurídics del parlament que un cop hagin rebut la documentació del Tribunal Constitucional, molt probablement demà al matí, preparin les al·legacions que correspongui per a derogar la suspensió de la declaració. Segons els terminis que estableix la justícia, aquestes al·legacions s'han presentar en els pròxims quinze o vint dies, en funció de cada punt.\n'És un fet insòlit', ha dit de Gispert, l'hora de valorar personalment la suspensió de la declaració. 'Mai no havia passat que se suspengués una declaració d'un parlament, a més tenint el sentit que té i essent una iniciativa política. No té cap sentit jurídic'.\nDe Gispert, que ha convocat la junta de portaveus demà al matí per informar tots els grups parlamentaris, també ha recordat que la delcaració va ser aprovada seguint un procediment absolutament legal i impecable i que, per tant, esdevé encara més insòlita la decisió del Tribunal Constitucional.


L'incendi entre Lloret i Tossa confina 20 persones a casa seva en urbanitzacions | Nova Ràdio Lloret\nLa columna de fum que es veu des de la GI-682. (Bombers).\nEl foc, originat per una furgoneta a la Gi-682, mobilitza 44 dotacions de Bombers i obliga a desallotjar vuit cases de les urbanitzacions Font de Sant Llorenç i Serrabrava.\nEls Bombers treballen en l’incendi de vegetació entre Lloret de Mar i Tossa, que a hores d’ara (a les 14h) ha obligat a confinar 20 persones de les urbanitzacions Font de Sant Llorenç i Serrabrava, on s’han desallotjat 8 cases preventivament.\nSegons l’alcalde, Jaume Dulsat -desplaçat fins al lloc dels fets- no s’han produït danys personals, que és “la prioritat”, i només es lamenta que s’ha cremat la planta d’una casa.\nVídeo de l'Equip d'Enregistrament d'Imatges #EEI de #bomberscat feta a #IFLloretDeMar pic.twitter.com/njFlRRYys7\nLes flames han començat poc després d’un quart de 12 del migdia a la GI-682 quan una furgoneta s’ha incendiat, les flames s’han estès pel voral de la carretera i han entrat a la massa forestal. Fins a l’incendi, s’hi havien desplaçat en un primer moment 21 dotacions terrestres i set aèries però poc més tard les dotacions terrestres s’han ampliat a 36 i les aèries a vuit. En concret, un helicòpter de comandament, un de coordinació, quatre bombarders i quatre avions de vigilància i atac.\nL’incendi afecta al voltant de 3,2 hectàrees (de les quals, 0,6 són rurals), segons els Agents Rurals.\nImatges aèries de #IFLloretdeMar. Segons @agentsruralscat, 3,2 Has afectades. Ara mateix, 32 dotacions terrestres i 7 #maer #bomberscat pic.twitter.com/35Uhp0NZYP\nEl Servei Català de Trànsit informa que la carretera GI-682 està totalment tallada, en els dos sentits de la marxa. La circulació es reprendrà, un cop es pugui garantir la seguretat dels vehicles i conductors.\nLes flames han anat en ascendent fins a arribar dalt de tot d’una carena, que és on s’estan concentrant els esforços del dispositiu de Bombers. Aquí, al cap de l’incendi, s’estan produint diversos focus secundaris, tot i que el foc ha anat perdent intensitat. En aquests moments, però, tan sols hi ha flama en aproximadament un terç de la superfície afectada pel foc. A la resta, els Bombers estan remullant per evitar revifalles.\nArticle anteriorLa Corporació de Salut alerta que la situació de casos als hospitals és “crítica”\nArticle següentEls Bombers donen per controlat l’incendi forestal de Lloret de Mar


Albiol diu que el 30% dels pensionistes no cobrarien en un Estat català | Catalunya | EL PAÍS Catalunya\nAlbiol diu que el 30% dels pensionistes no cobrarien en un Estat català\nEls populars han arribat a aquesta conclusió a partir de dades oficials del Govern central\nBarcelona 15 MAI 2017 - 15:26\tCEST\nInici de la campanya 'La Catalunya valenta'. Quique García EFE\nEl president del PPC, Xavier García Albiol, ha anunciat aquest dilluns que el seu partit posarà en marxa "en els pròxims dies" una campanya, dirigida principalment als jubilats, per alertar que un 30% dels pensionistes catalans "no cobrarien la seva pensió" en una Catalunya independent. Després de la reunió del comitè de direcció del PPC, García Albiol ha explicat que els quadres del partit es desplegaran per "més de 100 municipis" de Catalunya per difondre aquests arguments en carpes instal·lades al carrer i reunions sobretot amb col·lectius de jubilats, "segurament els més vulnerables" de la societat i "els que pitjor ho passarien" en cas que Catalunya s'independitzés. En la seva campanya, el PPC explicarà que si Catalunya se separés d'Espanya "com a mínim el 30% dels pensionistes catalans no podrien cobrar la seva pensió".\nEls populars han arribat a aquesta conclusió a partir de dades oficials del Govern central, que indiquen que el 2016 a Catalunya "el conjunt de treballadors catalans va aportar 16.668 milions d'euros per pagar pensions" de tota mena, mentre que "la despesa per pagar pensions a Catalunya va ser de 23.140 milions", dels quals prop de 2.000 milions corresponen a "despeses de gestió del personal" de l'administració pública. Per tant, ha destacat el líder del PPC, "hi ha un dèficit de 6.000 milions, que són els que es deixarien de cobrar" en cas d'independència. "Amb les pensions dels jubilats de Catalunya no es juga", ha advertit García Albiol, que ha subratllat: "La independència no ens interessa, té molt risc, és molt perillosa".\nConvençut que "la situació política a Catalunya no està com per quedar-se tancats en les seus", García Albiol ha defensat la conveniència d'aquesta nova "campanya a peu de carrer", per explicar "cara a cara" als pensionistes "la veritat". Aquesta campanya agafa el relleu d'una altra desenvolupada en les últimes setmanes amb el lema La Catalunya valenta, en la qual el PPC ha difós els seus arguments contra la independència a través de carpes al carrer en prop de mig centenar de municipis de Catalunya. García Albiol ha valorat positivament la campanya, en la qual no s'ha registrat "cap incident" i en la qual ha constatat que "la gent que no és independentista està farta del procés separatista".


Veïns de Crist Rei increparen el capellà perquè va dir la missa en català\n29 setembre 2020 22:02\nEl rector, Guillem Feliu, va demanar que el traslladassin a una altra parròquia\nAina Vives | 25 abril 1999\nVeïns de la barriada de Crist Rei increparen el rector de la parròquia, Guillem Feliu, perquè va dir la missa en català. Prop després que es produís l'incident, Feliu va ser traslladat a una altra parròquia, a petició pròpia. Els mateixos veïns de Crist Rei són els qui ara han tret a la llum els fets, segurament arrossegats per tota la polèmica que esclatà arran de la celebració de la Feria de Abril.\nEls fets es remunten a un mes enrere, en el decurs d'una missa exequial comanada per una família andalusa. Aquell dia el recinte parroquial es va omplir de gom a gom i el capellà, com acostumava, va començar a dir la missa en català. La polèmica esclatà quan de dins el rebombori un home va cridar més fort que la resta per deixar sentir la seva veu crítica: «Este cura no sabe decir misa».\nEl capellà en va fer cas omís i continuà, violentat, però sense canviar d'idioma. Va ser a la sortida quan la família del mort li va fer saber la seva «decepció» perquè havia dit la missa en català i no en castellà, com esperaven.\nAra, Feliu ja no diu missa a la parròquia de Crist Rei. De fet, fa prop d'un mes que va ser traslladat a una altra destinació, per petició pròpia. Curiosament, però, és ara quan, arran de tota la polèmica que ha suscitat la Feria de Abril a Inca, es destapen els fets. Tothom els coneix, tota la barriada en parla, però també rebutja donar més explicacions quan són interrogats per la premsa.


Quatre xocs en dues hores col·lapsen la C-55 a Manresa - Regió7 :: El Diari de la Catalunya Central\nLes cues provocades per obres a la variant van causar els accidents\nj. sallent 19.02.2019 | 23:25\nUn dels vehicles accidentats, davant del parc de Bombers PARTICULAR\nUn dels vehicles accidentats, davant del parc de Bombers\nSituació caòtica ahir al migdia a la variant de la C-55 de Manresa. Les cues causades per unes obres entre Bufalvent i el Guix van provocar quatre accidents de trànsit, tres dels quals a la mateixa C-55 i un més molt a prop, a la C-16c, davant del parc de Bombers. Tres dels accidents, a més, van succeir amb només mitja hora de diferència. Cap d'ells no va causar ferits.\nLes obres de manteniment, que anaven a càrrec del departament de Territori Generalitat, van eliminar ahir un dels dos carrils de la variant de la C-55, entre Bufalvent i el Guix, per a cadascun dels dos sentits de la circulació. Aquest fet va provocar retencions al llarg de tot el matí, que es van intensificar sobretot al migdia.\nA causa de les cues, hi va haver quatre topades per encalç entre vehicles, segons fonts dels Bombers. El primer accident es va produir a les 13.47 hores, al punt quilomètric 29,5, a prop del Guix, a la calçada en sentit Berga. Els altres tres casos van succeir amb només mitja hora de diferència, entre les 15 i les 15.30 hores, i van acabar de col·lapsar la zona.\nEn el primer, a les 15.04 hores, es va produir una col·lisió en cadena entre quatre vehicles, pràcticament al mateix lloc de l'anterior sinistre. Just deu minuts després, a les 15.14 hores, molt a prop, a la C-16c, davant del parc de Bombers, un cotxe va xocar amb el de davant i va acabar enfilat a sobre de la mitjana. Finalment, a les 15.24 hores, es va produir la darrera topada, de nou a la C-55, al punt quilomètric 30, també sense ferits. La circulació es va poder normalitzar passades les 4 de la tarda.


Mark Shuttleworth, astronauta, distribuïdor i promotor d'Ubuntu | Consumer\nMark Shuttleworth, astronauta, distribuïdor i promotor d’Ubuntu\nEn deu anys serem una de les majors plataformes mundials\nEn1999, als 26 anys, aquest sud-africà de 32 ja eramultimilionari després de vendre per 575 milions de dolares la seva empresa deseguretat en Internet una gran del sector, Verisign.Per guarir-se de la depressió que li va suposar trobar-se tanjove amb la vida solucionada, Mark Shuttleworth es va anar a Moscoui es va fer astronauta. En 2002 es va convertir en el segonastronauta ‘turista’ en viatjar en la nau Soyuz T-34 a l’EstacióInternacional. Per a això, Shuttleworth va aprendre rus i esva llicenciar en Enginyeria. El viatge li va costar 20milions de dòlars. Ja de tornada, la seva incansable vitalitat liva portar a liderar, promocionar i mantenir un dels projectesde programari lliure més interessants que existeixen: Ubuntu.\nPer què va decidir invertir temps i diners en Ubuntu? Estava relacionat amb la comunitat del programari lliure anteriorment?\n“Durant anys vaig esperar al fet que algú creés un sistema operatiu realment lliure, fins que vaig decidir fer-ho jo mateix”Sí, he estat usuari de Linux i programari lliure en general des de 1994. Ha estat l’espina dorsal de molts dels meus projectes. Durant anys vaig esperar al fet que alguna gran companyia creés un sistema operatiu realment lliure de gran qualitat que pogués usar tothom. Com no ocorria, vaig decidir fer-ho jo mateix.\nQuin és el propòsit d’Ubuntu i com se sosté el projecte?\nOferim ajuda tècnica i altres serveis professionals. Pots usar Ubuntu en tots els ordinadors i servidors que vulguis sense pagar llicències o comprar actualitzacions, però moltes companyies que ja ho han fet volen tenir un servei tècnic contractat, i això ens ajuda a mantenir la distribució lliure i gratuïta.\nQuanta gent està contractada en Ubuntu?\nHi ha unes 55 persones treballant a temps complet, vint dels quals treballen únicament en el sistema operatiu. A més, tenim un equip de programadors que treballen en la infraestructura que manté la distribució i estem començant a contractar gent per a suport tècnic, formació, certificació i altres aspectes del projecte.\nQuè ha de fer un programador sense experiència per treballar en Ubuntu?\n“Pots usar Ubuntu en tots els ordinadors i servidors que vulguis sense pagar llicències”Com a programador pots començar usant Ubuntu i aprenent la cadena de desenvolupament del projecte, així com el format de paquets. Si hi ha algun paquet amb el qual treballes especialment, prova a millorar-los. A mesura que et familiaritzis més i més amb els processos i la comunitat, sabràs si vols treballar al 100% desenvolupant programari lliure. És un treball dur i cal estar molt motivat però, si ho estàs, és un projecte increïble: construir el futur dels sistemes informàtics amb un munt de col·legues interessants i entusiasmats.\nQuin és la diferència entre Ubuntu i altres distribucions com Mepis o Guadalinex, la distribució andalusa basada en Ubuntu que acaba de llançar la seva última versió?\nMepis està basada en KDE i inclou programari propietari com Java i Flaix. Si són importants per tí, llavors Mepis és una bona opció. Guadalinex té el respatller del Govern Andalús, la qual cosa resulta molt pràctic si vius allí. També presta especial atenció a la documentació en espanyol i els serveis d’ajuda online.\nCom triem entre tantes opcions diferents?\nTria la que vagi millor a les teves activitats i al teu equip informàtic. Tant Guadalinex com Mepis estan basades en Ubuntu, per la qual cosa la diferència quant a suports de maquinari (‘drivers’, etc) no existeix.\nCom convèncer als usuaris que usin programari lliure quan tothom usa còpies pirates de Microsoft o Tova pel mateix preu?\n“La còpia pirata no és una opció sostenible”; en molts països s’ha incrementat notablement la pressió legal sobre les llicències de programari. En aquestes circumstàncies, la gent sol adonar-se que el programari lliure fa tot el que ells necessiten sense cost econòmic ni legal.\nLa història del desenvolupament de Linux en general (i d’Ubuntu en particular) és la d’un ascens meteòric. Poca gent sap que tot va començar en 1994, quan el mercat ja havia estat absorbit pels grans del sector. L’èxit resulta encara més sorprenent si tenim en compte que s’ha fet sense comptar amb publicitat. On creu que estarà Linux dins de deu anys?\nSerem una de les majors plataformes mundials juntament amb MacOS i Windows!\nQuè altres projectes de programari admira? Participa en algun més?\n“El més important del programari lliure en matèria d’educació és que les posiblidades són infinites”Molts, molts. Admiro tant Gnome com KDE, per preocupar-se per l’escriptori i oferir les seves habilitats i les seves bones idees. Admiro a l’equip de FreeBSD per la seva neteja i bons resultats. I, per descomptat, admiro Linux, no només pel kernel [el ‘núcleo duro’ del sistema operativo, obra de Linus Tovalds] sinó també per la manera en què ens porten un excel·lent material tret del que sembla un caos absolut.\nUbuntu és un dels primers sistemes operatius lliures que es pot comprar preinstalado en algunes marques d’ordinadors (com HP) o tendes com System 67. Anem a veure més d’això?\nPer descomptat! M’acabo d’assabentar que alguns distribuïdors estan comprant ordinadors a Cofiman a Espanya amb Ubuntu preinstalado. Ha estat una gran sorpresa, perquè crec que és una mica aviat per al mercat de consum, però té posiblidades d’èxit. Si funciona, serà el principi d’un gran creixement del programari lliure al mercat espanyol.\nQuan empreses multimilionàries com Microsoft despleguen grans campanyes i descomptes especials per empènyer els seus productes en el sistema educatiu i argumenten que ensenyar el sistema més popular és la millor preparació per al futur, què posiblidades té el programari lliure d’integrar-se en els cicles d’educació oficials?\n“Amb el programari lliure ens assegurem que l’estudiant intel·ligent pot explorar el que li interessa sense haver de dependre del que sap el seu professor”Els nens han de ser capaços d’aprendre noves idees i tecnologies molt de pressa. El més important del programari lliure en matèria d’educació és que les posiblidades són infinites. La quantitat d’eines per treballar per a cada estudiant és enorme, i segueix creixent cada dia. Imagina un col·legi amb mil alumnes. Alguns tindran habilitats musicals, hi ha programari lliure per desenvolupar les seves habilitats. Uns altres voldran pintar, també tenim les millors eines per a això. Uns altres s’interessaran per la física, les matemàtiques, estadística, llengua… Hi ha eines de programari lliure para tot això. Cap col·legi es pot permetre pagar les llicències de cada eina cada vegada que a un alumne li interessa alguna cosa. Desenvolupant eines lliures per als col·legis ens assegurem que cada alumne pot treballar les disciplines que més li interessen sense necessitat de renunciar a res. I això és molt més important que saber usar una versió específica de Microsoft Word.\nSense esmentar el fet que, una vegada han après a usar aquestes eines, poden modificar-les al seu antull i treballar de manera més creativa i personal, alhora que aprenen.\nPer descomptat! La principal limitació per a la gent jove en el coneixement del seu professor i les eines que tenen disponibles. Ofreciendoles accés al codi, els kits de desenvolupament i amb la comunitat de programari lliure darrere (amb els seus fòrums de suport i els seus canals de xat) ens assegurem que l’estudiant intel·ligent pot explorar el que li interessa sense haver de dependre del que sap el seu professor o el que diuen els seus llibres. Aquesta és la meva experiència personal i la història es repeteix cada vegada que parlo amb les persones més intel·ligents que he conegut pel món.\nanys astronauta programari lliure shuttleworth ubuntu